Diari Oficial de la Generalitat Valenciana


Sumari del DOGV 4667, del 12-01-2004 (2003/13104)

Informació pública del programa per al desenvolupament de l'actuació integrada de la unitat d'execució número 3 del sector La Guàrdia 1-Forests de Xàbia del Pla General d'Ordenació Urbana de Xàbia.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4667

Data del DOGV
:   12-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13676


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa per al desenvolupament de l'actuació integrada de la unitat d'execució número 3 del sector La Guàrdia 1-Forests de Xàbia del Pla General d'Ordenació Urbana de Xàbia. [2003/S13873]
  
Luis Aparicio Marban, notari del Col·legi de València, districte de Dénia, amb residència a Xàbia, dóna fe:
  
Que la mercantil Swanbridge Construction, SL, amb CIF B-53777132 i domicili social al carrer de l'Avuirda, finca A-510, Costa Nova Ambolo II, núm. 22 de 03399-Xàbia (Alacant), l'ha requerit per a la protocol·lització de l'alternativa tècnica, el projecte de reparcel·lació, el projecte d'urbanització acompanyat del corresponent estudi bàsic de seguretat i salut de la unitat d'execució núm. 3 del sector La Guàrdia 1-Forests de Xàbia, a Xàbia, conforme a les especificacions del programa d'actuació integrada que val de base per a l'adjudicació, per a l'exposició pública d'acord amb el procediment de l'article 48 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística.
  
I mitjançant este edicte, es fa constar:
  
I. L'objecte i característiques essencials de la iniciativa tècnica.
  
Programa per al desenvolupament de l'actuació integrada de la unitat d'execució núm. 3 del sector La Guàrdia 1-Forests de Xàbia, d'una superfície bruta de 9.119 m2, acompanyat dels corresponents projecte de reparcel·lació, projecte d'urbanització, estudi bàsic de seguretat i salut, amb la finalitat de definir les característiques bàsiques i la realització de les obres d'urbanització d'esta unitat.
  
II. La notaria on estan depositats els documents està situada al carrer de l'Historiador Chabás núm. 1-1º, de Xàbia (Alacant).
  
III. L'exemplar depositat a l'Ajuntament de Xàbia, situat a la plaça de l'Església núm. 4, s'identifica com a: programa d'actuació integrada de la unitat d'execució Forests de Xàbia 3.
  
IV. L'advertència que dins del termini de 20 dies hàbils, comptadors des de la publicació d'este anunci en el Diari Oficial de la Generalitat Valenciana, qualsevol persona podrà comparéixer en esta notaria per a obtindre còpia de l'acta de protocol·lització o exhibició d'esta.
  
V. La possibilitat de consultar en l'Ajuntament de Xàbia, les actuacions derivades de la documentació depositada, i també la de presentar davant este, per a la incorporació a aquella, tant al·legacions com alternatives tècniques pretenguen competir amb l'exposada al públic, així com, en el seu moment, proposicions juridicoeconòmiques per a l'execució d'estes.
  
VI. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
VII. Estos terminis quedaran prorrogats, per 20 dies addicionals, si durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això per un import no inferior a l'1% del cost previst de les obres d'urbanització.
  
L'acte d'obertura de pliques se celebrarà en la següent data hàbil a la conclusió del termini per a presentar-les.
  
I perquè tinga els efectes oportuns, lliure el present edicte.